Държавен вестник, бр. 54, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  54
Разноски на несъстоятелността 
Чл. 13. (1) Разноски в производството по 
несъстоятелност са:
1. държавните такси;
2. възнаграждението на синдика;
3. разходите за съхраняване, попълване, 
оценяване и разпределение на масата;
4. средствата по чл. 12, ал. 2.
(2) Държавната такса се събира при пре­
дявяване на молбата за откриване на произ­
водството по несъстоятелност.
(3) В производството по несъстоятелност 
се събират държавни такси съгласно тарифа, 
приета от Министерския съвет, като таксата 
е проста.
Обезщетение
Чл. 14. (1) Длъжник, който подаде молба 
за откриване на производство по несъсто­
ятелност, като знае, че няма основание за 
това, дължи обезщетение на кредиторите за 
претърпените във връзка с производството 
имуществени вреди, които са пряка и непос­
редствена последица от увреждането, ако е 
действал умишлено или с груба небрежност.
(2) Отговорността за заплащане на обезще­
тение по ал. 1 възниква, в случай че молбата 
на длъжника за откриване на производство 
по несъстоятелност е отхвърлена или обра­
зуваното производство по несъстоятелност е 
прекратено с влязло в сила решение поради 
недобросъвестност на длъжника.
Раздел II
Кредитори
Кредитори на несъстоятелността 
Чл. 15. (1) Кредитори на несъстоятел­
ността са лицата, които имат вземане към 
длъжника независимо от вида и момента на 
възникването му.
(2) Масата на несъстоятелността служи за 
удовлетворяване на кредиторите на несъс­
тоятелността по предвидените в този закон 
условия и ред.
(3) Кредиторът запазва в производството 
по несъстоятелност правата по дадено обез­
печение.
(4) Кредиторът упражнява своите права 
в производството по несъстоятелност са­
мостоятелно или чрез участие в събранието 
на кредиторите.
Ред на удовлетворяване на вземанията 
Чл. 16. (1) В производството по несъс­
тоятелност вземанията се удовлетворяват в 
следния ред:
1. вземания, обезпечени с ипотека или 
залог – от получената сума при реализацията 
на обезпечението;
2. вземания, заради които се упражнява 
право на задържане – от стойността на за­
държаната вещ;
3. разноски по несъстоятелността;
4. вземания за издръжка, дължима по закон 
от длъжника на трети лица;
5. публичноправни вземания на държа­
вата и общините, възникнали до датата на 
решението за откриване на производството 
по несъстоятелност;
6. вземания, възникнали след датата на 
решението за откриване на производството 
по несъстоятелност и неплатени на падежа;
7. останалите необезпечени вземания, въз­
никнали преди датата на решението за откри­
ване на производството по несъстоятелност;
8. законна или договорна лихва върху не­
обезпечено вземане, дължима след датата на 
решението за откриване на производството 
по несъстоятелност;
9. вземане по отпуснат на длъжника кредит 
или заем от свързано лице;
10. безвъзмездна сделка;
11. разноските на кредиторите за един 
адвокат във връзка с тяхното участие в про­
изводството по несъстоятелност.
(2) Когато паричните средства са недоста­
тъчни, за да се удовлетворят изцяло вземанията 
по ал. 1, т. 3 – 11 на всички кредитори от един 
ред, те се разпределят между кредиторите от 
реда по съразмерност.
(3) Когато са предявени и приети няколко 
вземания на държавата от един ред, сумата 
се изплаща на съответния ред от сметката 
за разпределение общо и след получаването 
се разпределя от Националната агенция за 
приходите по реда на Данъчно-осигурителния 
процесуален кодекс. Националната агенция 
за приходите незабавно уведомява съда по 
несъстоятелността и синдика за извършеното 
разпределение.
Давност на вземанията
Чл. 17. (1) Давността спира да тече от пода­
ване на молбата за откриване на производство 
по несъстоятелност до изтичане на срока за 
предявяване на вземанията по чл. 43.
(2) С предявяването на вземане в произ­
водството по несъстоятелност давността се 
прекъсва и спира да тече, докато трае произ­
водството по несъстоятелност. Ако предявено­
то вземане не бъде прието в производството 
по несъстоятелност, давността не се смята 
прекъсната, като спирането не се заличава.
Събрание на кредиторите 
Чл. 18. (1) В събранието на кредиторите 
участват кредиторите с приети вземания. 
Съдът може да предостави право на глас на 
кредитор с неприето вземане, който е обжалвал 
решението, с което вземането не се приема, 
както и на кредитор с прието вземане, което 
е оспорено, ако в подкрепа на вземането му 
са представени убедителни писмени доказа­
телства.
(2) Събранието на кредиторите приема план 
за погасяване на задълженията на длъжника.